અમને માણસ ઓળખતાં આવડે છે એમ જણાવતાં ફેડરેશનના કમિટી-મેમ્બર સુનીલ જોઇસરે મિડ-ડે LOCALને કહ્યું હતું કે ‘અમે પ્રવીણ છેડાને સપોર્ટ જાહેર એટલે નથી કર્યો કે તેણે અમને વચનો આપ્યાં છે. અમારી પરીક્ષામાં પાસ થયા પછી અમે તેના પર વિશ્વાસ મૂકયો છે. ગારોડિયાનગરમાં જ નહીં, એની આસપાસ આવેલા સુધા પાર્ક, શાંતિ પાર્ક, નાથ પૈ નગર જેવા અનેક વિસ્તારો સાથે ઘણાં વર્ષોથી ઓરમાયું વર્તન કરવામાં આવી રહ્યું છે. આ વિસ્તારોમાં નાગરી સુવિધા સિવાયની પણ અનેક સમસ્યાઓ સામે રાજનેતાઓએ દુર્લક્ષ કર્યું છે. સુધા પાર્ક અને શાંતિ પાર્ક પાસે રિક્ષાપાર્કિંગની મોટી સમસ્યા છે જેને દૂર કરવા માટે અમે સંબંધિત બધા જ ડિપાર્ટમેન્ટમાં ચંપલ ઘસી ચૂક્યા છીએ, પરંતુ અમને રાજનેતાઓનો સાથ ન મળવાથી અમે આ સમસ્યાનું નિરાકરણ કરવામાં નિષ્ફળ ગયા છીએ. આવી જ રીતે શાંતિ પાર્કની અમુક સમસ્યાની પ્રવીણ છેડાને ખબર પડી અને તેણે એ કાર્ય ફક્ત ૪૮ કલાકમાં પૂર્ણ કરાવ્યું હતું.’